**ՍԻՍԻԱՆԻ ՀԱՄԱՅՆՔԱՊԵՏԱՐԱՆԻ 2020 ԹՎԱԿԱՆԻ ՏԱՐԵԿԱՆ**

**Հ Ա Շ Վ Ե Տ Վ ՈՒ Թ Յ ՈՒ Ն**

2020 թվականին իրականացված աշխատանքների շնորհիվ նկատելի առաջընթաց է ապահովվել համայնքային ծառայությունների բարելավման ուղղությամբ, մասնավորապես` աղբահանության կազմակերպում, համայնքային ենթակայության շենքերի բարելավում, ճանապարհների վերանորոգում, շենքերի պահպանում, տանիքների վերանորոգում, փողոցային լուսավորության ցանցի ընդլայնում: Գյուղատնտեսության ոլորտում առաջընթաց ապահովելու նպատակով ևս մեծ ծավալի աշխատանքներ են իրականացվել:

**ՖԻՆԱՆՍԱՏՆՏԵՍԱԿԱՆ ԵՎ ՍՈՑԻԱԼ-ՏՆՏԵՍԱԿԱՆ ԲՆԱԳԱՎԱՌ**

Սիսիանի համայնքի 2020 թվականի բյուջեի փաստացի եկամուտները պլանավորված **1833053.3** հազար դրամի դիմաց կազմել են **1523924.0** հազար դրամ:

Եկամուտների կատարողականը կազմել է **83.1%:**

Վարչական բյուջեի եկամուտները պլանավորված **1273958.2** հազար դրամի դիմաց կատարվել են **1219301.3** հազար դրամով, կատարողականը՝ **95.7%:**

Ֆոնդային բյուջեի եկամուտները պլանավորված **830721.5** հազար դրամի դիմաց կատարվել են **564058.7** հազար դրամով, կատարողականը **67.9%:**

Համայնքի բյուջեի սեփական եկամուտների կատարողականը կազմել է **86.61%՝** **338829.0** հազար դրամ, որը կազմում է բյուջեի եկամուտների **22.2%-ը**:

Համայնքի բյուջեի ծախսը պլանավորված **2155601.5** հազար դրամի դիմաց կազմել է **1688431.0** հազար դրամ, կատարողականը՝ **78.3 %:**

Համայնքի ֆոնդային բյուջեի փաստացի ծախսը կազմել է **819301.5** հազար դրամ, որը կազմում է ընդամենը ծախսի **48.5%-ը**: Սա նշանակում է, որ համայքի կողմից կատարված ծախսերի **48.5%-**ի չափով ավելացել է համայնքային սեփականության գույքի արժեքը:

***Համայնքային ծառայությունների բարելավման ուղղությամբ կատարվել են հետևյալ աշխատանքները․***

**Լուսավորության համակարգի կառուցում /սուբվենցիոն ծրագրով/** – տեղադրվել է 797 հենասյուն՝ **168430.2** հազար դրամ արժողությամբ, որից համայնքային բյուջեից ֆինանսավորում՝ **72329.1** հազար դրամ, պետական բյուջեից՝ **96101.050** հազար դրամ։

**Ըստ բնակավայրերի տեղադրվել են.**

**Սիսիան քաղաքում՝** 213 հենասյուն և 219 ԼԵԴ լուսատու, **43044.6** հազար դրամ արժողությամբ,

**Բալաք բնակավայրում**՝ 34 հենասյուն և ԼԵԴ լուսատու, **7271.5** հազար դրամ արժողությամբ,

**Աշոտավան բնակավայրում**՝ 72 հենասյուն և ԼԵԴ լուսատու **15045.2** հազար դրամ արժողությամբ,

**Իշխանասար բնակավայրում**՝ 68 հենասյուն և ԼԵԴ լուսատու, **14621.6** հազար դրամ արժողությամբ,

**Թասիկ բնակավայրում**՝ 36 հենասյուն և ԼԵԴ լուսատու,  **7836.6** հազար դրամ արժողությամբ,

**Անգեղակոթ բնակավայրում**՝ 198 հենասյուն և ԼԵԴ լուսատու, **42847.7** հազար դրամ արժողությամբ,

**Ախլաթյան բնակավայրում**՝ 42 հենասյուն և ԼԵԴ լուսատու, **9005.0** հազար դրամ արժողությամբ,

**Շաղատ բնակավայրում**՝ 134 հենասյուն և ԼԵԴ լուսատու, **28757.9** հազար դրամ արժողությամբ։

**2020 թվականի սուբվենցիոն ծրագրով իրականացվել են ասֆալտապատման աշխատանքներ**՝ ընդհանուր **565887.7** հազար դրամ արժողությամբ**:**

**Իրականացվել է աշխատանքների 54%-ը, որից ըստ հասցեների**.

**Սայաթ-Նովա փողոց՝** 3200քմ ավազակոպճային շերտ**,**

**Շահումյան փողոց՝** 3770քմ ասֆալտ**,**

**Արամ Մանուկյան փողոց`** 2050քմ ասֆալտ**,**

**Շաքիի վարչական շենքից դպրոց՝** 2600քմ ասֆալտ**,**

**Սյունիքի փողոցից ՈՒյծ՝** 2700քմ ավազակոպճային շերտ**։**

Աշխատանքները ընթացքի մեջ են։

**ՆՈՒՀ-երի կապիտալ վերանորոգում – 172080.6** հազար դրամ արժողությամբ**,** որից համայնքային բյուջեից ֆինանսավորում՝ **76931.2** հազար դրամ, պետական բյուջեից՝ **95149.4** հազար դրամ.

Կապիտալ վերանորոգվել և կահավորվել են Սիսիանի համայնքի թիվ 2 և թիվ 3 ՆՈՒՀ-երը, Նորավան, Շամբ, Տոլորս բնակավայրերում գործող խմբասենյակները, ինչպես նաև Որոտնավան և Վաղատին բնակավայրերում նախադպրոցական կրթության ծառայության ապահովման նապատակով վերանորոգվել են համայնքային շենքերը որպես ՆՈՒՀ-ի խմբասենյակներ: Տեղադրվել են թվով 7 արևային ջրատաքացուցիչներ և 7 արևային վահանակներ:

**Վարչական շենքերի տանիքների վերանորոգում – 58015.0** հազար դրամ արժողությամբ, որից համայնքային բյուջեից ֆինանսավորում՝ **34809.0** հազար, պետական բյուջեից՝ **23206.0** հազար դրամ։

**Ավարտվել են՝**

Կ․Դեմիրճյանի այգու բարեկարգման աշխատանքները **15196.6** հազար դրամ, տեղադրվել է թվով 4 կարուսել, **57250.0** հազար դրամ արժողությամբ,

2019 թվականի սուբվենցիոն ծրագրով իրականացվող Մյասնիկյան - Արամ Մանուկյան - Շահումյան ճանապարհի 7636քմ ասֆալտապատման աշխատանքները,

2019 թվականի սուբվենցիոն ծրագրով իրականացվող ոռոգման ջրագծի կառուցումն Անգեղակոթ բնակավայրում**՝** **5049գծմ։**

Համայնքային բյուջեովՀացավան բնակավայրի վարչական շենքում տեղադրվել են եվրոպատուհաններ**՝ 979.8** հազարդրամ արժողությամբ:

***Համայնքապետարանի և այլ կազմակերպությունների համագործակցությամբ համայնքում իրականացվել են.***

Հայաստանի Տարածքային զարգացման հիմնադրամի և համայնքապետարանի միջև կնքվել է **252600․0** հազար դրամի տեխնիկայի ձեռքբերման դրամաշնորհի պայմանագիր, որից՝ **12501․0** հազար դրամ համայնքի ներդրում։ Հիմնադրամի կողմից 2020 թվականին հատկացվել է բազմաֆունկցիոնալ էքսկավատոր – 2 հատ, մասնագիտացված աղբատար մեքենա - 2 հատ, ինքանաթափ – 1 հատ, համակցված ճանապարհային մեքենա -1 հատ,

Վաղատին բնակավայրում լուսավորության համակարգի ընդլայնում՝տեղադրվել են 11 հենասյուն լեդ լուսատուներով, **1883.228** հազար դրամ արժողությամբ,որից համայնքային բյուջեից՝ **225.8** հազար դրամ, Սյունիքի մարզի զարգացման և ներդրման հիմնադրամից՝ **1657.5** հազար դրամ,

«Քոնթուր գլոբալ Հիդրո կասկադ» ՓԲԸ կողմից **6.003** հազար դրամ արժողությամբ նվիրաբերվել է 32 հատ ձեռքերի ախտահանման սենսորային դիսպանսեր, 32 հատ բժշկական ինֆրակամիր ջերմաչափեր, 15 հատ սպասք լվացող մեքենաներ, որոնք էլ բաշխվել են համայնքային ենթակայության կազմակերպություններին,

«Ուրբան» կայուն զարգացման հիմնադրամի ֆինանսավորմամբ, աղբահանության ծառայության որակի բարձրացման նպատակով ձեռք է բերվել սառը ջրի բարձր ճնշման մաքրող սարքավորում և նյութեր, աղբամաններ **25 հատ**, պոլիմերավազային սալիկներ – **177քմ**` ընդամենը **3300.0** հազար դրամարժողությամբ**,**

«Հայ դպրոց» հիմնադրամի հովանավորությամբ Սիսիանի ՆՈՒՀ-երը համալրվել են նոր կահույքով՝ սեղաններ, աթոռներ, պահարաններ, գրատախտակներ ու կախիչներ, ընդամենը 98 միավոր` **2599.0** հազար դրամ արժողությամբ:

**ՔԱՂԱՔԱՇԻՆՈՒԹՅԱՆ ԵՎ ԿՈՄՈՒՆԱԼ ՏՆՏԵՍՈՒԹՅԱՆ ԲՆԱԳԱՎԱՌ**

Հավաքվել և աղբավայր է տեղափոխվել 6521տ կենցաղային աղբ:

Յուրաքանչյուր ամիս իրականացվել է 912600քմ տարածքի սանմաքրման աշխատանքներ, որի արդյունքում առաջացել և աղբավայր է տեղափոխվել 1497տ աղբ,

կատարվել է 104500քմ գազոնների խոտի հնձում և 340քմ ցանքս,

անցկացվել է թվով 1 շաբաթօրյակ:

Իրականացվել են փոսալցման և հարթեցման աշխատանքներ.

**Սիսիան քաղաքում՝** 7.5կմ (Շահումյան 72, Շահումյան 74, Շահումյան 76, Զ. Անդրանիկի 1, Զ. Անդրանիկի 3, Որոտան 1, Որոտան 2, Որոտան 3, Որոտան 4, Որոտան 5, Որոտան 6, Որոտան 7, Որոտան 2ա, Որոտան 4ա, Որոտան 4բ բազմաբնակարան շենքերի հարակից փողոցներում, Շիրվանզադե, Գայի փողոցներում),

**Բնակավայրերում՝**

Աշոտավան-Հացավան-Թասիկ-Թանահատ - 12կմ,

Ույծ-300մ,

Թասիկ-Արևիս- 7.3կմ,

Անգեղակոթ, Շաղատ, Բալաք, Մուցք - 4կմ,

Նորավան - 1կմ,

**Իրականացվել են՝**

կոյուղու ցանցի մաքրման և վերանորոգման աշխատանքներ Տոլորս, Նորավան բնակավայրերում, Սիսիան քաղաքի Իսրայել-Օրի 9, Գայի 15, Որոտան 2ա, Որոտան 3, Խանջյան 5, Ա. Մանուկյան, Սիսական 50, Իսրայել-Օրի 3ա, Շահումյան 74, Շիրվանզադե 2ա բազմաբնակարան շենքերում,

խմելու ջրի ցանցի վերանորոգման աշխատանքներ Սիսիան քաղաքի Գայի 10, Խանջյան 7, Որոտան 8 բազմաբնակարան շենքերում, Նժդեհ, Նորավան, Բնունիս, Դարբաս, Վաղատին, Լծեն, Անգեղակոթ, Որոտնավան, Տորունիք, Մուցք, Դաստակերտ, Ախլաթյան, Սալվարդ բնակավայրերում,

ոռոգման ցանցի վերանորոգման աշխատանքներ Տոլորս, Բնունիս, Աղիտու, Անգեղակոթ բնակավայրերում,

Սիսիան քաղաքի Սիսական, Ա. Մանուկյան փողոցների խաչմերուկում գտնվող ցայտաղբյուրը սնուցող ջրագծի վերանորոգման աշխատանքներ,

Սիսիան քաղաքի Դուրյան, Իսրայելյան, Գայի, Պ. Սևակի փողոցները հարող սելավատարների մաքրման աշխատանքներ (50մ),

Կ. Դեմիրճյանի անվան զբոսայգու 2 մուտքերի արգելափակոցների տեղադրում,

Սիսիան քաղաքի թվով 4 ապաստարանների էլ. էներգիայի ցանցի մոնտաժման աշխատանքներ:

Ավելացել են նոր աղբահանության երթուղիներ Բնունիս և Վաղատին բնակավայրերում:

Կատարվել են Սիսիանի մարզադաշտի հարակից տարածքի արտեզյան ջրերի դրենաժային առվի մաքրման աշխատանքներ (150մ),

Սիսիան քաղաքում կատարվել են 700քմ հետիոտնային անցումների գծանշման աշխատանքներ:

Սիսիանի համայնքի Տոլորս, Բռնակոթ, Ախլաթյան, Դաստակերտ, Անգեղակոթ, Շաղատ, Վաղատին, Ույծ, Շամբ բնակավայրերում իրականացվել են չսահմանված վայրում թափված աղբի մաքրման, տեղափոխման, տարածքի հարթեցման աշխատանքներ:

Պարբերաբար իրականացվել են ախտահանման աշխատանքներ «Սիսիանի բնակարանային կոմունալ տնտեսություն» ՀՈԱԿ-ի միջոցով:

**ԱՌԵՎՏՐԻ ԵՎ ՍՊԱՍԱՐԿՄԱՆ ՈԼՈՐՏ**

Համայնքի վարչական տարածքում հեղուկ վառելիքի վաճառքի թույլտվության համար կայացվել է համայնքի ղեկավարի 12 որոշում՝ համայնքի բյուջե է մուտքագրվել **3550․0** հազար դրամ և տրամադրվել են համապատասխան թույլտվություններ, խանութներում, կրպակներում տեխնիկական հեղուկի վաճառքի թույլտվության համար կայացվել է համայնքի ղեկավարի 6 որոշում՝ համայնքային բյուջե մուտքագրելով **360․0** հազար դրամ և տրամադրվել են համապատասխան թույլտվություններ:

Համայնքի վարչական տարածքում հիմնական և ոչ հիմնական շինությունների ներսում հանրային սննդի կազմակերպման և իրացման թույլտվությունների համար կայացվել է համայնքի ղեկավարի թվով 17 որոշում՝ համայնքի բյուջե մուտքագրվելով **526․0** հազար դրամ, տրամադրվել են համապատասխան թույլտվություններ:

Համայնքի վարչական տարածքում ոգելից խմիչքների և ծխախոտի արտադրանքի վաճառքի թույլտվության համար կայացվել է համայնքի ղեկավարի թվով 120 որոշում՝ համայնքի բյուջե մուտքագրվելով **6313․0** հազար դրամ, արտաքին գովազդ տեղադրելու համար կայացվել է համայնքի ղեկավար թվով 36 որոշում՝ **2340․0** հազար դրամ մուտքագրվելով համայնքի բյուջե:

Համայնքի վարչական տարածքում թանկարժեք մետաղներից պատրաստված իրերի վաճառքի համար կայացվել է թվով 4 համայնքի ղեկավարի որոշում՝ համայնքի բյուջե մուտքագրվելով **200․0** հազար դրամ տրամադրվել են համապատասխան թույլտվություններ:

Համայնքի վարչական տարածքում բացօթյա առևտիր թույլտվության համար կայացվել է համայնքի ղեկավարի թվով 1 որոշում՝ համայնքի բյուջե մուտքագրվելով **10․0** հազար դրամ:

Համայնքի վարչական տարածքում քաղաքացիական հոգեհանգստի ծիսակատարությունների իրականացման թույլտվության համար կայացվել է համայնքի ղեկավարի թվով 2 որոշում՝ համայնքի բյուջե մուտքագրվելով **750․0** հազար դրամ:

Ժամը 2400-ից հետո աշխատելու թույլտվության համար տրվել է թվով 1 համայնքի ղեկավարի որոշում` համայնքային բյուջե մուտքագրվելով **100․0** հազար դրամ:

**ԳՅՈՒՂԱՏՆՏԵՍՈՒԹՅԱՆ ԵՎ ՀՈՂՕԳՏԱԳՈՐԾՄԱՆ ԲՆԱԳԱՎԱՌ**

***2020 թվականին գյուղատնտեսության ոլորտում կատարվել են հետևյալ աշխատանքները.***

կնքվել է արոտավայրերի և խոտհարքների վարձակալության թվով 97 պայմանագիր՝ 1560հա,

համայնքային սեփականություն հանդիսացող 83,2824հա վարելահողերի վարձակալություն՝ բաց մրցույթով,

հողերի անճշտությունների ուղղում կադաստրի բազայում՝ թվով 65 դիմում-բողոքների հիման վրա,

անասունների հակահամաճարակային և ախտորոշիչ միջոցառումներ պետ-պատվերի շրջանակում,

գարնանացանի և գյուղատնտեսական մշակաբույսերի բերքահավաքի վերաբերյալ ՀՀ ազգային վիճակագրական ծառայություն է ներկայացվել ամենամսյա ամփոփ հաշվետվություն,

120 տոննա ազոտական պարարտանյութի բաշխում համայնքի բնակիչներին՝ 2020 թվականի գարնանացանի աշխատանքները կատարելու համար,

կատարվել է անասնագլխաքանակի հաշվառում։

Ուղղակի վաճառքի միջոցով օտարվել է 11 միավոր հողամաս և աճուրդով օտարվել է 21 միավոր հողամաս, արդյունքում համայնքային բյուջե է մուտքագրվել **37974.0** հազար դրամ**:**

Կառուցապատման նպատակով առանց մրցույթ տրամադրվել է 2 միավոր հողամասեր:

Փոփոխվել են թվով 10 հողամասերի նպատակային նշանակություն, թվով 16 հողամասերի` գործառնական նշանակություն:

**ԿՐԹՈՒԹՅԱՆ, ՄՇԱԿՈՒՅԹԻ, ՍՊՈՐՏԻ, ԵՐԻՏԱՍԱՐԴՈՒԹՅԱՆ, ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ՀԱՐՑԵՐԻ ԲՆԱԳԱՎԱՌ**

Նախադպրոցական կրթության ծառայություն մատուցվել է համայնքային թվով 4 հաստատությունների միջոցով Սիսիան քաղաքում և 16 բնակավայրերում՝ Անգեղակոթ, Շաղատ, Աղիտու, Դարբաս, Շամբ, Նորավան, ՈՒյծ, Աշոտավան, Հացավան, Բնունիս, Տորունիք, Թասիկ, Տոլորս, Շաքի, Բռնակոթ, Լոր.

«Սիսիանի համայնքի թիվ 1 ՆՈՒՀ» ՀՈԱԿ-ն ունեցել է 199 սան և 55 աշխատող,

«Սիսիանի համայնքի թիվ 2 ՆՈՒՀ» ՀՈԱԿ-ն ունեցել է 216 սան և 60 աշխատող,

«Սիսիանի համայնքի թիվ 3 ՆՈՒՀ» ՀՈԱԿ-ն ունեցել է 233 սան և 54 աշխատող,

«Սիսիանի համայնքի թիվ 4 ՆՈՒՀ» ՀՈԱԿ-ն ունեցել է 189 սան և 54 աշխատող,

սակայն 2020թ․ մարտի 12-ից նոր կորոնավիրուսային հիվանդությամբ պայմանավորված ՆՈՒՀ-երը և արտադպրոցական կառույցները չեն գործել:

Ուսումնական տարվա սկզբից Սիսիանի համայնքային ենթակայության թվով 5 արտադպրոցական կազմակերպությունները սկսել են գործել.

Սիսիանի «Էմմա Ասյանի անվան Սիսիանի մանկական երաժշտական դպրոց» ՀՈԱԿ-ն ունեցել է 185 աշակերտ և 36 աշխատող,

Սիսիանի «Զ.Ա.Խաչատրյանի անվան գեղարվեստի դպրոց» ՀՈԱԿ-ն ունեցել է 108 աշակերտ և 17 աշխատող,

«Սիսիանի համայնքի շախմատի դպրոց» ՀՈԱԿ-ն ունեցել է 84 աշակերտ և 9 աշխատող,

«Սիսիանի ֆուտբոլի դպրոց» ՀՈԱԿ-ն ունեցել է 80 աշակերտ և 8 աշխատող,

«Աղվան Մինասյանի անվան արվեստի և ստեղծագործության կենտրոն» ՀՈԱԿ-ն ունեցել է 192 սան և 29 աշխատող:

Սիսիանի համայնքապետարանի և «Սիսիանի ֆուտբոլի դպրոց» ՀՈԱԿ-ի կողմից կազմակերպվել է «Գնդակի աճպարարություն» առցանց մրցույթ:

Կազմակերպվել է բանակի 28-ամյակին նվիրված միջոցառում:

Փետրվարի 13-ին՝ «Տեառնընդառաջ» տոնի կապակցությամբ, Սիսիանի Սիսակ Նահապետի անվան հրապարակում կազմակերպվել է միջոցառում:

Ձմեռային և ամառային զորակոչերին Սիսիանի զինկոմիսարիատում կազմակերպվել են նորակոչիկներին բանակ ճանապարհելու միջոցառումներ:

Սիսիանի Կ. Դեմիրճյանի անվան զբոսայգում՝ այգու բարեկարգման և նոր կարուսելների շահագործման համար, կազմակերպվել է միջոցառում:

Նոր կորանավիրուսի տարածումը կանխարգելու նպատակով 2020թ.-ի համար նախատեսված բազմաթիվ միջոցառումներ չեն իրականացվել:

***ՍՈՑԻԱԼԱԿԱՆ ՊԱՇՏՊԱՆՈՒԹՅՈՒՆ***

Միջոցներ են ձեռնարկվել հայտնաբերելու սոցիալական աջակցության կարիք ունեցող անձանց և ընտանիքներին: Աշխատանքներ են տարվել համայնքում բնակվող կյանքի դժվարին իրավիճակում գտնվող անձանց և ընտանիքների սոցիալական կարիքների բավարարմանը, անհրաժեշտության դեպքում կազմակերպվել են տնային այցելություններ, ուղղորդել նրանց սոցիալական աջակցության տարածքային մարմիններ և մասնագիտացված այլ կազմակերպություններ՝ իրենց իրավունքների մասին տեղեկանալու և ծառայություններից օգտվելու համար, ներկայացրել կառույցների գործունեության ոլորտը, աջակցության և մատուցվող ծառայությունների տեսակները, ձևերը:

Սոցիալական աջակցության կարիք ունեցող Սիսիան քաղաքի 30 /երեսուն/ և բնակավայրերի 26 /քսանվեց/ ընտանիքների տրամադրվել է դրամական օգնություն, ինչպես նաև սոցիալական աջակցություն՝ հագուստի, վառելափայտի, շինանյութի տեսքով: Սիսիանի համայնքի Բռնակոթ բնակավայրի սոցիալապես անապահով մեկ ընտանիք ապահովվել է բնակարանով:

**ՀԱՄԱՅՆՔԻ ՂԵԿԱՎԱՐ, ԱՎԱԳԱՆԻ ԵՎ ԱՇԽԱՏԱԿԱԶՄ**

2020թ. ընթացքում տեղի է ունեցել ավագանու 8 հերթական և 1 արտահերթ նիստ: Ընդունվել են ավագանու 102, համայնքի ղեկավարի 867 որոշումներ, կայացվել են համայնքի ղեկավարի 223 կարգադրություններ, աշխատակազմի քարտուղարի 259 հրամաններ:

Կայացել են խնամակալության և հոգաբարձության հանձնաժողովի 7 ու սոցիալական և բնակարանային հարցերի հանձնաժողովի 23 նիստեր:

Քաղաքացիներից և իրավաբանական անձանցից ստացվել են 633 դիմումներ, որոնց սահմանված կարգով ընթացք է տրվել:

Համայնքի ղեկավարի մոտ կազմակերպվել է 277 քաղաքացիների ընդունելություն:

Համայնքային ենթակայության 10 կազմակերպություններում իրականացվել է ներքին աուդիտ:

Կորոնավիրուսային համաճարակի պատճառով հայտարարված արտակարգ դրության ընթացքում Պարետի 2020 թվականի մարտի 31-ի N 27 որոշմամբ հաստատված սահմանափակումների և կանոնների պահպանման համար Սիսիանի համայնքապետարանում ստեղծվել են խմբեր, որոնք իրականացրել են ամենօրյա մշտադիտարկում և հսկողություն։ Պարբերաբար բարձրախոսով իրազեկում են իրականացրել բնակչության շրջանում՝ տանը մնալու և Պարետի ցուցումները չխախտելու վերաբերյալ։ Խմբերը կատարել են շրջայցեր հրապարակներում, զբոսայգիներում, շրջել են մթերային խանութներում և հետևել սահմանված կանոնների պահպանմանը: Այցեր են կատարել բանկեր և շրջել են փողոցներում, բնակիչների հետ տարվել են բացատրական աշխատանքներ։

Կորոնավիրուսային համաճարակով պայմանավորված արտակարգ դրության ընթացքում տրամադրվել են օգնություններ Սիսիանի համայնքում (ք. Սիսիան և բնակավայրեր) անապահովության գնահատման համակարգում հաշվառված միայնակ չաշխատող կենսաթոշակառուներից, ինչպես նաև բազմազավակ, գործազուրկ քաղաքացիներից բաղկացած ընտանիքներին:

Համայնքապետարանի անմիջական միջնորդությամբ տարբեր զորամասերում պայմանագրային զինծառայության են ընդգրկվել պահեստազորի զինապարտ քաղաքացիներ:

Կազմակերպվել են թվով 2 շտաբային ուսումնավարժություններ՝ Սիսիան քաղաքում, Շաղատ, Բալաք, ՈՒյծ, Որոտնավան և Շամբ բնակավայրերում «Ջրամբարի պատվարի փլուզման դեպքում հնարավոր ջրածածկման տարածքի կանխատեսումը և բնակչության տարահանման գործընթացի կազմակերպումը ջրածածկման գոտուց» թեմայով և Բռնակոթ և Իշխանասար բնակավայրերում «Կենդանիների անասնահամաճարակի բռնկման դեպքում կանխարգելման և ախտահանման միջոցառումների կազմակերպումը և իրականացումը բնակչության պաշտպանությանն ուղղված աշխատանքներում» թեմայով, կազմվել են դրանց անցկացման պլաններ, կատարվել են ամփոփների կազմման աշխատանքները:

Համայնքապետարանի ողջ անձնակազմը մասնակցել է 2020 թվականի սեպտեմբերի 27-ին Հայաստանի Հանրապետությունում հայտարարված ռազմական դրության ժամանակ Սիսիանի համայնքում կատարված բազմաթիվ աշխատանքների իրականացմանը, այդ թվում՝

1. զորահավաքային գործընթացին անմիջական մասնակցություն՝ պահեստազորում գտնվող քաղաքացիների ծանուցման աշխատանքներ.
2. Արցախի Հանրապետությունից տեղահանված քաղաքացիների բնակարանային պայմանների և կեցության հարցերի ապահովման աշխատանքներ.
3. Արցախի Հանրապետությունից տեղահանված քաղաքացիներին սննդի, հիգիենայի պարագների և հագուստի տեսքով օգնությունների ցուցաբերման աշխատանքներ.
4. Արցախի Հանրապետություն վերադարձող քաղաքացիներին տրանսպորտային միջոցներով ապահովման աշխատանքներ.
5. Արցախի Հանրապետությունից ժամանած քաղաքացիներին անհրաժեշտ տեղեկատվության տրամադրում.
6. սերտ համագործակցության աշխատանքներ տարբեր ՀԿ-ների և միջազգային կազմակերպությունների և անհատների հետ տեղահանված բնակչության կարիքները հոգալու համար:

Լայնածավալ աշխատանքներ են իրականացվել զոհված և անհայտ կորած զինծառայողների ընտանիքներին աջակցելու ուղղությամբ:

Իրականացվել և իրականացվում են զոհված զինծառայողներին պետական աջացության ծրագրերից օգտվելու փաստաթղթերի հավաքագրման աշխատանքներ:

Կատարվել են ՀՀ ԱՆ իրավաբանական անձանց գրանցման պետական ռեգիստր հաստատման ներկայացվող համայնքային ենթակայության երկու ՀՈԱԿ-ների կանոնադրությունների փոփոխության փաթեթների կազմման աշխատանքները:

Աշխատանքներ են տարվել համայնքում բնակարանային հաշվառման վերցված հաշմանդամ և զոհված զինծառայողների փաստաթղթերի կարգավորման ուղղությամբ:

Դրամաշնորհային հայտեր են ներկայացվել «Ստեփան Գիշյան» հիմնադրամին, Բուլղարիայի դեսպանատուն՝ «Հայկական մշակույթի պահպանման և զարգացման» և Ճապոնիայի դեսպանատուն՝ «Վերականգնողական էներգիայի» ծրագրերին։

Պահպանվել են համագործակցությունը քույր քաղաքների՝ Հունաստանի Նեա Զմիռնիայի և Ֆրանսիայի Մոնտելիմար քաղաքների ու մի շարք միջազգային և տեղական հասարակական կազմակերպությունների հետ: